Dobrý večer, mám vyssí tlak a nízky tep
Som týždeň po mastektomii prsníka, mám tlak 163/73 a nízky tep 46. Pred operáciou som mávala tlak skôr nižší 100/65 a tep 70. V čom môže byť problém? Ďakujem.
Dobrý deň.
Ďakujeme za Vašu otázku.
Bradykardia alebo nízky tep je definovaná ako pokles srdcovej frekvencie pod 50 (podľa niektorých autorov 60) tepov za minútu. Srdcová frekvencia závisí od veku, kondície, od stupňa fyzickej aktivity, telesnej teploty a podobne, pričom so stúpajúcim vekom a vyšším stupňom trénovanosti pacienta klesá. Príčin bradykardie môže byť niekoľko, napríklad vrodené príčiny, mechanické poškodenie, zápaly, autoimunitné ochorenia alebo užívanie niektorých liekov.
V našej kompetencii však nie je stanoviť príčinu daného stavu. Z tohto dôvodu je potrebné navštíviť odborného lekára, ktorý zistí príčinu a nastaví vhodnú liečbu.
Prajem pekný zvyšok dňa.
S pozdravom
Mgr. Barbora Bičanovská